Document ID: 31995R0797

KOMISSION ASETUS (EY) N:o 797/95,
annettu 7 päivänä huhtikuuta 1995,
tasaustuen määrän vahvistamisesta vuonna 1994 kaupan pidetyille yhteisön banaaneille ja ennakon määrän vahvistamisesta vuodeksi 1995 sekä asetuksen (ETY) N:o 1858/93 poikkeamisesta tuen jäljellä olevan osuuden maksumääräajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 12 artiklan 6 kohdan ja 14 artiklan,
ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 150/95 (4), ja erityisesti sen 12 artiklan ja 13 artiklan 1 kohdan,
sekä katsoo, että
komission asetuksella (ETY) N:o 1858/93 (5), sellaisena kuin se on viimeksi muutettuna asetuksella (EY) N:o 796/95 (6), säädetään asetuksen (ETY) N:o 404/93 soveltamista koskevista yksityiskohtaisista säännöistä banaanialan kaupanpitotulojen menetystä korvaavan tasaustukijärjestelmän osalta,
asetuksen (ETY) N:o 404/93 12 artiklan mukaisesti tasaustuki lasketaan yhteisössä tuotettujen ja kaupan pidettävien banaanien kiinteän viitetulon ja kyseisen vuoden aikana yhteisön markkinoilla saadun keskimääräisen tuotantotulon eron perusteella; lisätukea myönnetään yhdelle tai useammalle tuotantoalueelle, jos sen tai niiden keskimääräinen tuotantotulo on huomattavasti yhteisön keskimääräistä tuloa alhaisempi,
yhteisössä vuonna 1994 tuotettujen ja kaupan pidettyjen banaanien hinnat ovat sijoittuneet sellaisille tasoille, että muualla yhteisössä ensimmäisen purkusataman vaiheessa maksettu keskihinta, kun tästä on vähennetty keskimääräiset kuljetuskustannukset ja fob-kustannukset, on alempi kuin asetuksen (ETY) N:o 1858/93 2 artiklan 2 kohdassa vahvistettu viitetulo; tämän vuoksi olisi vahvistettava vuoden 1994 tasaustuen määrä,
Madeirassa tuotettujen banaanien kaupan pidosta saatu keskimääräinen tuotantotulo on alueen erittäin epäsuotuisten tuotanto-olojen vuoksi osoittautunut huomattavasti alemmaksi kuin yhteisön keskimääräinen tuotantotulo vuonna 1994; tämän vuoksi tälle banaanintuotannolle olisi myönnettävä lisätukea,
olisi myös palautettava mieliin, että tietyn vuoden aikana kaupan pidettyjen banaanien ennakon ja vakuuden yksikkömäärä riippuvat edelliseksi vuodeksi asetuksen (ETY) N:o 1858/93 4 artiklan 2 kohdan mukaisesti myönnetystä tuesta,
asetuksen (ETY) N:o 1858/93 11 artiklan mukaan ennakon ja tuen määrien kansalliseksi valuutaksi muuntamiseen sovellettava kurssi on kunkin markkinointikauden, jolle määriä on myönnetty, ensimmäisenä päivänä voimassa oleva maatalouden muuntokurssi; sekä vuodelta 1994 maksettavan tuen jäljellä olevan määrän että ensimmäiseen vuodelta 1995 maksettavaan ennakkoon sovellettavan muuntokurssin määräytymisperuste on 1 päivää helmikuuta varhaisempi; tämän vuoksi näitä määriä vahvistettaessa olisi otettava huomioon korjauskertoimen 1,207509 sisältävän muuntokurssin soveltaminen,
tasaustuen lopullista määrää vuodeksi 1994 ei ole voitu määritellä ajoissa, jotta se olisi voitu maksaa asetuksen (ETY) N:o 1858/93 10 artiklassa säädetyssä määräajassa; tämän vuoksi olisi määriteltävä tasaustuen jäljellä olevan määrän maksamisen määräajaksi kaksi kuukautta tämän asetuksen julkaisemispäivästä,
tämän asetuksen on tultava voimaan ilmestymispäivänään, jotta sillä olisi täysi vaikutus, ja
tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vuonna 1994 tuoreina kaupan pidettyjen yhteisön CN-koodiin ex 0803 kuuluvien banaanien, lukuun ottamatta jauhobanaaneja, asetuksen (ETY) N:o 404/93 12 artiklassa tarkoitettu tasaustuki on 17,2 ecua 100 kilogrammaa kohden.
2. Edellä 1 kohdassa tarkoitettua tukea lisätään 4 eculla 100 kilogrammaa kohden Madeiran alueella tuotettujen banaanien osalta.
3. Tammi- ja helmikuussa 1995 kaupan pidettyjen yhteisön banaanien osalta ennakon yksikkömäärä on 12 ecua 100 kilogrammaa kohden. Vastaava vakuuden määrä on 6 ecua 100 kilogrammaa kohden.
Vuoden 1995 muiden kuukausien aikana kaupan pidettyjen banaanien ennakon yksikkömäärä on 14,49 ecua 100 kilogrammaa kohden ja vakuuden yksikkömäärä 7,24 ecua 100 kilogrammaa kohden.
2 artikla
Asetuksen (ETY) N:o 1858/93 10 artiklasta poiketen jäsenvaltioiden toimivaltaiset viranomaiset maksavat vuoden 1994 tasaustuen jäljellä olevan määrän kahden kuukauden määräajassa tämän asetuksen julkaisemisesta.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä huhtikuuta 1995.

Labels: 4
17
19
5
3